Diari Oficial de la Generalitat Valenciana


Sumari del DOGV 7315, del 11-07-2014 (2014/6395)

RESOLUCIÓ d'1 de juliol de 2014, de la Conselleria de Presidència i Agricultura, Pesca, Alimentació i Aigua, per la qual s'aprova l'exempció de l'obligació de mantindre el lloc de treball de secretaria de l'Ajuntament d'Alcocer de Planes.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7315

Data del DOGV
:   11-07-2014

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2014/6395


Data del document
:   01-07-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ d'1 de juliol de 2014, de la Conselleria de Presidència i Agricultura, Pesca, Alimentació i Aigua, per la qual s'aprova l'exempció de l'obligació de mantindre el lloc de treball de secretaria de l'Ajuntament d'Alcocer de Planes. [2014/6395]  
L'Ajuntament d'Alcocer de Planes va acordar, en la sessió plenària del dia 27 de novembre de 2013, sol·licitar a esta Conselleria de Presidència i Agricultura, Pesca, Alimentació i Aigua l'exempció de l'obligació de mantindre el lloc de treball de secretaria, en vista de les dificultats per al sosteniment del lloc de treball.  
En la mateixa sessió plenària es va acordar, així mateix, que les funcions atribuïdes al lloc suprimit siguen exercides pel servici d'assistència a municipis de la Diputació Provincial d'Alacant.  
El lloc de treball de secretaria es troba vacant.  
En l'expedient queda acreditat que els drets liquidats per operacions corrents de cada un dels dos últims exercicis, excloent-ne subvencions finalistes en el capítol IV, no superen els 250.000 ?.  
Després de sol·licitat l'informe preceptiu a la Diputació Provincial d'Alacant, este ha sigut emés en sentit favorable, mitjançant un acord adoptat en la sessió de data 14 d'abril de 2014.  
En virtut d'això, i fent ús de les competències atribuïdes per l'article 164.3 de la Llei 8/2010, de 23 de juny, de la Generalitat, de Règim Local de la Comunitat Valenciana; i l'article 15.1 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal a l'àmbit territorial de la Comunitat Valenciana, resolc:  
  
Eximir l'Ajuntament d'Alcocer de Planes de l'obligació de mantindre el lloc de secretaria. Les funcions reservades a este lloc seran exercides pel servici d'assistència a municipis de la Diputació Provincial d'Alacant.  
Contra esta resolució, que posa fi a la via administrativa, de conformitat amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones interessades podran interposar els recursos següents:  
a) Directament un recurs contenciós administratiu davant del Jutjat Contenciós Administratiu de València o davant del jutjat contenciós administratiu a la circumscripció del qual tinga el demandant el seu domicili, en el termini de dos mesos comptats a partir de l'endemà del dia que es publique en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, un recurs de reposició davant del mateix òrgan que ha dictat l'acte, en el termini d'un mes comptat des de l'endemà del dia que es publique en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
  
c) En cas que la persona interessada siga una administració pública no es podrà interposar un recurs en la via administrativa, i això sense perjuí de la possibilitat d'efectuar el requeriment a què es referix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació d'esta resolució en el Diari Oficial de la Comunitat Valenciana.  
Tot això sense perjuí que les persones interessades puguen exercir qualsevol altra via que estimen oportuna.  
  
València,1 de juliol de 2014.- El conseller de Presidència i Agricultura, Pesca, Alimentació i Aigua: José Císcar Bolufer.